ตามที่กรุงเทพมหานคร ได้รับมอบที่ดินจากผู้มีจิตศรัทธา ผู้จัดการมรดกนางบุญสมสุข จารุวัฒนะ เนื้อที่ประมาณ 32-1-16 ไร่ พื้นที่เขตคลองสามวา เพื่อให้กรุงเทพมหานครนำไปใช้ในการสาธารณประโยชน์ โดยเฉพาะกับผู้สูงอายุ เมื่อวันที่ 21 ม.ค.64 กรุงเทพมหานครจึงได้ดำเนินโครงการบ้านพักผู้สูงอายุบึงสะแกงาม เพื่อเป็นที่พักอาศัยถาวรของผู้สูงอายุในเขตกรุงเทพมหานคร โดยมุ่งหวังให้ผู้สูงอายุได้รับการดูแลทั้งสุขภาพกาย จิตใจ ส่งเสริมให้มีผู้สูงอายุได้มีคุณภาพชีวิตที่ดี รองรับสังคมผู้สูงอายุในอนาคต             สำหรับการก่อสร้างแบ่งออกเป็น 2 ระยะ คือ ระยะที่ 1 ประกอบด้วย การก่อสร้างอาคารบ้านพักผู้สูงอายุ 1 ชั้น รูปแบบ A (รองรับผู้สูงอายุได้ 8 คน) จำนวน 8 หลัง รวมรองรับได้ 64 คน และการก่อสร้างอาคารศูนย์อาหาร 2 ชั้น 1 หลัง พร้อมงานครุภัณฑ์และงานปรับปรุงภูมิทัศน์ในระยะที่ 1 ระยะเวลาดำเนินการ 200 วัน (24 ส.ค.64-11มี.ค.65) ความก้าวหน้าของงานก่อสร้าง ร้อยละ 85 คาดว่าจะแล้วเสร็จต้นเดือนเม.ย.65 สำหรับโครงการระยะที่ 2 ประกอบด้วย การก่อสร้าง อาคารบ้านพักผู้สูงอายุ 1 ชั้น รูปแบบ B (ห้องแถว รองรับผู้สูงอายุได้ 14 คน) จำนวน 4 หลัง รวมรองรับได้ 56 คน อาคารกิจกรรม 1 ชั้น 1 หลัง อาคารหอพักผู้ดูแล 1 ชั้น 2 หลัง อาคารหอพักเจ้าหน้าที่ 2 ชั้น 1 หลัง อาคารอำนวยการ 2 ชั้น 1 หลัง และอาคารบริการผู้สูงอายุ 2 ชั้น 1 หลัง พร้อมงานครุภัณฑ์และงานปรับปรุงภูมิทัศน์ในระยะที่ 2 ขณะนี้อยู่ระหว่างการหาผู้รับจ้าง คาดว่าจะลงนามในสัญญาได้ในเดือนมิ.ย.65
https://www.prachachat.net/property/news-596824
เขตหลักสี่จ้า